stanford-oval/wikipedia huggingface dataset:
פכירינוזאורוס
בתרבות הפופולרית

בסוף 2013 יצא הסרט ללכת בין דינוזאורים שגיבורו הוא פכירינוזאורוס צעיר. הוא נראה גם בסרט נדידת הדינוזאורים שמתאר את אותם היצורים.
בעולם היורה: נפילת הממלכה נטען שייראה בסרט לראשונה פכירינוזאורוס, אך מאוחר יותר שינו את הדינוזאור לקרוב משפחתו - הסינוצרטופס. למרות שלא נראה שמו מוזכר על לוח הדינוזאורים שנמכרים במכירה הפומבית. הוא מופיע בסדרה עולם היורה: תאוריית הכאוס וגם במשחקי מחשב של הסדרה כמו עולם היורה: המשחק.
הוא מופיע גם בסדרות הדינוזאורים!, פלאווורלד ומועדון הקרב הג'ורסי.
בסדרה כוכב פרהיסטורי מופיעים פכירינוזאורוסים החיים בקטבים ונאלצים להישמר מנאנוקזאורוסים טורפים.
בנוסף הוא מופיע במשחק ללכת עם דינוזאורים.
הערות שוליים

↑  בעברית השם מבוטא "פָכִירִינוֹזָאוּרוּס", ובאנגלית – "פָכִּירַיְינוֹזָאוּרוּס".
↑  הטריילר ביוטיוב.
| --- | --- |
בקרת זהויות :  NLI: 987007554310005171 
שלד של מין חסר שם (העטרה שבורה)
עבדאללה ג'אבר

עבדאללה ג'אבר (בערבית: عبد الله جابر; נולד ב-17 בפברואר 1993) הוא כדורגלן ערבי-ישראלי, המשחק בעמדת המגן השמאלי בקבוצת בני ריינה מליגת העל הישראלית.
קריירת מועדונים

ג'אבר נולד וגדל בטייבה, ישראל, למשפחה ערבית-מוסלמית. הוא אחיו הגדול של הכדורגלן ושחקן נבחרת ישראל, מחמוד ג'אבר.
החל לשחק כדורגל במחלקת הנוער של הפועל כפר סבא, ממנה עבר בגיל 17 וחצי לקבוצת הנוער של הפועל רמת השרון. ב-5 במאי 2011 ערך את הופעת הבכורה שלו בקריירה במדי הקבוצה הבוגרת של הפועל רמת השרון, כשנכנס כמחליף בתיקו 1–1 נגד הפועל חיפה בליגת העל.
בקיץ 2013 חתם בהילאל אל-קודס מליגת העל הפלסטינית, עמה זכה בגביע פלסטין בסיום העונה. בקיץ 2015 חתם באהלי אל-ח'ליל, והיה שותף להעפלה של הקבוצה לגביע AFC.
בקיץ 2016 חתם באל-מוקוואלון מליגת העל המצרית, אך העסקה בוטלה אחרי שלושה ימים. שנה לאחר מכן חתם באל-איתיחאד אלכסנדריה המצרית, אך גם עסקה זו בוטלה, עקב רישומו כישראלי ולא כפלסטיני.
במאי 2020 חתם בהפועל חדרה מליגת העל.
ב-29 במאי 2021 חתם בבני סכנין מליגת העל הישראלית.
ב-17 בינואר 2023 חתם במכבי בני ריינה.
נבחרות פלסטין

בשנת 2013 זומן ג'אבר לנבחרת הצעירה של פלסטין, במדיה רשם שמונה הופעות.
ב-19 במאי 2014 ערך את הופעת הבכורה שלו בנבחרת פלסטין הבוגרת, בניצחון 1–0 על קירגיזסטן במסגרת גביע האתגר של ה-AFC. הוא זכה עם הנבחרת בתואר, שהעניק לנבחרתו העפלה אוטומטית לגביע אסיה בכדורגל 2015, לראשונה בתולדותיה.
ב-12 באוקטובר 2014 הבקיע את שער הבכורה שלו בנבחרת, בניצחון 2–0 במשחק ידידות מול פקיסטן.
השתתף עם נבחרת פלסטין בגביע אסיה 2015 ובגביע אסיה 2019.
ב-2020 נופה מסגל נבחרת פלסטין, על אף תרומתו הרבה ואף ששימש כקפטן לסירוגין, כתגובה על חתימתו בהפועל חדרה, קבוצה מליגת העל הישראלית.
תארים

גביע האתגר של ה-AFC: 2014
הגביע הפלסטיני: 2013/2014
הסופר קאפ הפלסטיני: 2014
גביע יאסר ערפאת: 2014
הגביע הפלסטיני: 2015/2016, 2016/2017
הסופר קאפ הפלסטיני: 2015
הערות שוליים

↑  "מאבדים כישרון". סערת ג'אבר בפלסטין, באתר ערוץ הספורט, 1 ביוני 2022
↑  מערכת ONE, ‏מגן נבחרת פלסטין עבדאללה ג'אבר חתם בחדרה, באתר ONE‏, 24 במאי 2020
↑  דורון בן דור, ‏עבדאללה ג'אבר חתם לשנתיים בבני סכנין, באתר ONE‏, 29 במאי 2021
↑  רענן ברנובסקי‏, עבדאללה ג'אבר חתם בריינה, סמביניה ובואטנג יחמיצו את בית"ר, באתר וואלה, 17 בינואר 2023
| נבחרת פלסטין – גביע אסיה בכדורגל 2015 |
| --- | --- | --- |
|  1 עלי •  2 פארס •  3 אבו סאלח •  4 חרבי •  5 ד'יב •  6 אבו גז'אר •  7 נעמאן •  8 סאלחה •  9 סאלם •  10 אלעמור •   11 מאהר •  12 ת. סאלח • 13 עיבסה •  14 ג'אבר • 15 בחדארי • 16 עיד • 17 נורמבואנה • 18 אלבטאט • 19 אבוחביב • 20 יוסף • 21 ר. סאלח • 22 חמאדה • 23 אסמאעיל • מאמן: אלחסן |  1 עלי •  2 פארס •  3 אבו סאלח •  4 חרבי •  5 ד'יב •  6 אבו גז'אר •  7 נעמאן •  8 סאלחה •  9 סאלם •  10 אלעמור •   11 מאהר •  12 ת. סאלח • 13 עיבסה •  14 ג'אבר • 15 בחדארי • 16 עיד • 17 נורמבואנה • 18 אלבטאט • 19 אבוחביב • 20 יוסף • 21 ר. סאלח • 22 חמאדה • 23 אסמאעיל • מאמן: אלחסן | הרשות הפלסטינית |
| נבחרת פלסטין – גביע אסיה בכדורגל 2019 |
| --- | --- | --- |
|  1 עלי •  2 מוסטפא •  3 באסים •  4 מ. סאלח •  5 ת. סאלח •  6 שעבאן •  7 אלבטאט •  8 קנטיאנה •  9 סיאם •  10 מרעבה •   11 אסלאמה •  12 סאלם • 13 עישבה •  14 ג'אבר • 15 בחדארי • 16 קאדורה • 17 טמבוריני • 18 א-דבאח • 19 ואדי • 20 אל-בדאווי • 21 נורמבואנה • 22 חמאדה • 23 דרוויש • מאמן: ולד עלי |  1 עלי •  2 מוסטפא •  3 באסים •  4 מ. סאלח •  5 ת. סאלח •  6 שעבאן •  7 אלבטאט •  8 קנטיאנה •  9 סיאם •  10 מרעבה •   11 אסלאמה •  12 סאלם • 13 עישבה •  14 ג'אבר • 15 בחדארי • 16 קאדורה • 17 טמבוריני • 18 א-דבאח • 19 ואדי • 20 אל-בדאווי • 21 נורמבואנה • 22 חמאדה • 23 דרוויש • מאמן: ולד עלי | הרשות הפלסטינית |
בייבלייד X

| --- | --- |

 מבוסס על:  בייבלייד
 שיר הנושא:  "אוכיח לכולכם"
 סוגה:  קומדיה, הנפשה, הרפתקאות, אקשן
 יוצרים:  הומורה קוואמוטו, היקארו טקנו
 בימוי:  מוטו טרדה
 ארץ מקור:  יפן יפן
 שפות:  יפנית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  74
 הפקה
 מפיקים בפועל:  קצוהיטו אקיאמה
 חברת הפקה:  OLM
 מוזיקה:  סבסטיאן רוברטסון
 אורך פרק:  21-23 דקות
 שידור
 רשת שידור:  TV Tokyo (יפן)  נטפליקס (קוריאה, סין ויפן) Cartoon Network (קנדה) דיסני XD (ארצות הברית)
 רשת שידור בישראל:  ניקלודיאון
 תקופת שידור מקורית:  6 באוקטובר 2023 – הווה
 תקופת שידור בישראל:  29 בדצמבר 2024 – הווה
 קישורים חיצוניים
 דף התוכנית ב-IMDb
בייבלייד X (באנגלית: Beyblade X) היא סדרת אנימה ועיבוד למאנגה "בייבלייד X", שהוכרזה ב-14 במאי 2023 על ידי טקארה טומי. הסדרה היא הרביעית בזיכיון בייבלייד.
האנימה מופקת על ידי OLM בבימויו של מוטו טרדה. עיצובי הדמויות נוצרו על ידי יושיהירו נגאמורי והאחראי על הקומפוזיציה של הסדרה בפרקים 1-39 הוא קאזוהו היודו, בעוד שהיקארו מונו נכנס לתפקיד החל מפרק 38.
העונה הראשונה שודרה לראשונה ב-6 באוקטובר 2023 והסתיימה ב-4 באוקטובר 2024. ישר אחרי סיום העונה הראשונה, הסדרה חודשה לעונה שנייה, ששודרה לראשונה ב-18 באוקטובר 2024. בישראל העונה הראשונה שודרה לראשונה ב-29 בדצמבר 2024 בערוץ ניקלודיאון בדיבוב העברי.
בארצות הברית הסדרה שודרה לראשונה ב-13 ביולי 2024 בערוץ דיסני XD.
תקציר העלילה

רובין מתחרה לצד חבריו בקרבות בייבלייד שונים, כדי להיות שחקני הבייבלייד הכי טובים שיש.
מדבבים

הדיבוב העברי בוים על ידי אפי בן ישראל והופק על ידי ענבר שטגר עזרא.
| שם הדמות | מדבב/ת באנגלית | מדבב/ת במקור | מדבב/ת בעברית |
| --- | --- | --- | --- |
| רובין קאזאמי | קיילב ין | שווישירו אומדה | נועם טל |
| ג'קסון קרוס | א.ג. בקלס | סומה סאיטו | גילן שחף |
| מולטי ננה-אירו | אנאיריס קיניונס | רוריקו נוגוצ'י | שחר קדוש |
| טיישו סושיה | מיכאל סוריץ' | קן אואו | ערן מור |
| טיטוס מאניו | נזי טארשה | ריוטה סוזוקי | ערן מור |
| מאיקו מיידן | לורן לאנדה | רוריקו אאוקי | ספיר דרמון |
| יוני נאניווה | אמבר לי קונורס | ריוקו מאיקאווה | ספיר דרמון |
| כרום ריוגו | סטיבן פו | קאיטו אישיקאווה | דניאל מגון |
| בלייז פוג'יווארה | קווין אנדרו ריברה | יוסוקה קובאיאשי | דניאל מגון |
| סיגריד ננה אירו | אמבר מאי | מריה איסה | יובל קלו |
| הינה | קימברלי אן קמפבל | מיסאקי קונו | יובל קלו |
| טוגורו אוקונאגה | טומי ארסינייגה | דייקי האמאנו | יובל גרבש |
| באריקי ג'ינאי | דניאל וולטון | פומיטקה אישיגורו | יובל גרבש |
| טאקומי אישיאמה | קליפורד צ'אפין | קניצ'ירו אוהאשי | , תמיר גינזבורג |
| גנרי סאיו | ג׳ון פטניודה | טומוהירו אומאצ'י | יובל בינדר |
| קרלו מארוקו | אדוארדו דה לוס רייס | ריוטה טאקאוצ'י | יובל בינדר |
| ג'יאן סטרונג | ג׳ני יוקובורי | יוקי ואקאי | לורן סביר |
| מספר אחת | רבקה וואנג | רינה הידקה | לורן סביר |
| מספר אפס | שון צ'יפלוק | ווטארו קומאדה | אורי זלצמן |
| שיר פתיחה | שיר פתיחה | One Ok Rock | גילן שחף |
| שיר סיום | שיר סיום | L'Arc~en~Ciel | אלונה אלכסנדר |
שידור

| עונה | עונה | מספר פרקים | תקופת שידור מקורית יפן> שידור ראשון | תקופת שידור מקורית יפן> שידור אחרון | תקופת שידור בארצות הברית ארצות הברית> שידור ראשון | תקופת שידור בארצות הברית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 51 | 6 באוקטובר 2023 | 4 באוקטובר 2024 | 13 ביולי 2024 | יפורסם בהמשך | 29 בדצמבר 2024 | יפורסם בהמשך |
|  | 2 | 51 | 18 באוקטובר 2024 | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי יפן | תאריך שידור בארצות הברית ארצות הברית | תאריך שידור בישראל ישראל |
| --- | --- | --- | --- | --- | --- | --- |
| 52 | 1 | יפורסם בהמשך | Restart | 18 באוקטובר 2024 | יפורסם בהמשך | יפורסם בהמשך |
| 53 | 2 | יפורסם בהמשך | Signs of a New Era | 25 באוקטובר 2024 | יפורסם בהמשך | יפורסם בהמשך |
| 54 | 3 | יפורסם בהמשך | The Path of Determination | 1 בנובמבר 2024 | יפורסם בהמשך | יפורסם בהמשך |
| 55 | 4 | יפורסם בהמשך | The Extended Bey Timeshift | 8 בנובמבר 2024 | יפורסם בהמשך | יפורסם בהמשך |
| 56 | 5 | יפורסם בהמשך | White Conspiracy | 15 בנובמבר 2024 | יפורסם בהמשך | יפורסם בהמשך |
| 57 | 6 | יפורסם בהמשך | Three-Way Battle | 22 בנובמבר 2024 | יפורסם בהמשך | יפורסם בהמשך |
| 58 | 7 | יפורסם בהמשך | Triple Battle | 29 בנובמבר 2024 | יפורסם בהמשך | יפורסם בהמשך |
| 59 | 8 | יפורסם בהמשך | Mask S | 6 בדצמבר 2024 | יפורסם בהמשך | יפורסם בהמשך |
| 60 | 9 | יפורסם בהמשך | Multi-Colored Trial | 13 בדצמבר 2024 | יפורסם בהמשך | יפורסם בהמשך |
| 61 | 10 | יפורסם בהמשך | Unbeatable | 20 בדצמבר 2024 | יפורסם בהמשך | יפורסם בהמשך |
| 62 | 11 | יפורסם בהמשך | Private Bey Academy | 27 בדצמבר 2024 | יפורסם בהמשך | יפורסם בהמשך |
| 63 | 12 | יפורסם בהמשך | The Manju Family | 10 בינואר 2025 | יפורסם בהמשך | יפורסם בהמשך |
| 64 | 13 | יפורסם בהמשך | Formless Shadow | 17 בינואר 2025 | יפורסם בהמשך | יפורסם בהמשך |
| 65 | 14 | יפורסם בהמשך | The Wings of a New Beginning | 24 בינואר 2025 | יפורסם בהמשך | יפורסם בהמשך |
| 66 | 15 | יפורסם בהמשך | The Dreamcatcher | 31 בינואר 2025 | יפורסם בהמשך | יפורסם בהמשך |
| 67 | 16 | יפורסם בהמשך | The Silver Wolf | 7 בפברואר 2025 | יפורסם בהמשך | יפורסם בהמשך |
| 68 | 17 | יפורסם בהמשך | Front and Back | 14 בפברואר 2025 | יפורסם בהמשך | יפורסם בהמשך |
| 69 | 18 | יפורסם בהמשך | The Underworld | 21 בפברואר 2025 | יפורסם בהמשך | יפורסם בהמשך |
| 70 | 19 | יפורסם בהמשך | Demon Dragon | 28 בפברואר 2025 | יפורסם בהמשך | יפורסם בהמשך |
| 71 | 20 | יפורסם בהמשך | To That Place | 7 במרץ 2025 | יפורסם בהמשך | יפורסם בהמשך |
| 72 | 21 | יפורסם בהמשך | The Enigmatic Labyrinth of Fear | 14 במרץ 2025 | יפורסם בהמשך | יפורסם בהמשך |
| 73 | 22 | יפורסם בהמשך | Star Battle | 21 במרץ 2025 | יפורסם בהמשך | יפורסם בהמשך |
| 74 | 23 | יפורסם בהמשך | The Curse | 28 במרץ 2025 | יפורסם בהמשך | יפורסם בהמשך |
הערות שוליים

↑  פינדה ורפאל אנטוניו, Takara Tomy Confirms Beyblade X TV Anime for This Fall, Anime News Network, ‏10 בספטמבר 2023 (באנגלית)
↑  ניקלודיאון, סדרה חדשה | ראשון עד חמישי ב-10:15, באתר אינסטגרם, ‏29 בדצמבר 2024
↑  Loo, Egan, Exclusive: Beyblade X Anime to Premiere in U.S. on Disney XD on July 13, Anime News Network, ‏13 ביולי 2024 (באנגלית)
קואווילצרטופס

| קואווילצרטופס |
| --- | --- |
 איור של גולגולת של קואווילצרטופס:  צבועים באפור הם החלקים שהתגלו,  החלקים בלבן הם שחזור משוער.
תקופה
קרטיקון עליון, 80–72 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: קואווילצרטופס
מינים
 C. magnacuerna
שם מדעי
 Coahuilaceratops

קואווילצרטופס (שם מדעי: Coahuilaceratops) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "פנים בעלי קרניים מקואווילה". הקואווילצרטופס חי בקרטיקון העליון כ-80-72 מיליון שנה לפני זמננו במרכז אמריקה והתגלה במקסיקו. אגוחצרטופס דינוזאור צמחוני הולך על ארבע. כמו שאר הצרטופסיים בתת-המשפחה כסמוזאורים היה בעל עטרה ארוכה בחלק האחורי של הגולגולת ו-3 קרניים: 2 קרניים ארוכות מעל אזור הגבות וקרן קצרה מעל האף. קרני הגבה שלו היו כנראה הקרניים הגדולות ביותר בעולם החי והתחרו באלה של טריצרטופס: לפי ההערכה אורכן היה 120 ס"מ, והן היו ארוכות, עבות ומעוקלות. אורכו היה 8 מטר ומשקלו היה כשל קרנף, כלומר: כ-4 טון.
הוא נתגלה במקור ב-2008 בקואווילה שבמקסיקו ותואר על ידי קבוצת פלאונטולוגים ב-2010, אז הוכרז כסוג טקסונומי חדש.
איור המשחזר קואווילצרטופס חי.
שחזור חלקי מהשלד
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 51.
↑  Loewen, M.A., Sampson, S.D., Lund, E.K., Farke, A.A., Aguillón-Martínez, M.C., de Leon, C.A., Rodríguez-de la Rosa, R.A., Getty, M.A., Eberth, D.A., 2010, "Horned Dinosaurs (Ornithischia: Ceratopsidae) from the Upper Cretaceous (Campanian) Cerro del Pueblo Formation, Coahuila, Mexico", In: Michael J. Ryan, Brenda J. Chinnery-Allgeier, and David A. Eberth (eds), New Perspectives on Horned Dinosaurs: The Royal Tyrrell Museum Ceratopsian Symposium, Indiana University Press, 656 pp.
ChatGPT

| --- | --- |


ChatGPT עונה לשאלה "מהי ויקיפדיה?" (10 במרץ 2023)
 מפתח:  OpenAI
 מחזור חיים:  30 בנובמבר 2022 – הווה (שנתיים)
 נכתבה בשפות:  פייתון 
 סוג רישיון:  קניין רוחני
 קטגוריה:  צ'אטבוט מבוסס בינה מלאכותית
 chatgpt.com
 
ChatGPT (ראשי תיבות של Generative Pre-trained Transformer, בתרגום חופשי: "טרנספורמר מאומן-מראש בעל יכולת יצירה") הוא צ'אטבוט מבוסס בינה מלאכותית יוצרת שפותח על ידי חברת התוכנה האמריקאית "OpenAI". הצ'אטבוט בנוי על מודלי השפה הגדולים GPT-3.5 (המבוסס על GPT-3) ו-GPT-4 של החברה, ואומן תוך שימוש בשיטות של למידה מונחית ולמידת חיזוק יחדיו.
ChatGPT הושק באופן ראשוני ב-30 בנובמבר 2022. עד מהרה הוא עורר תשומת לב רבה, בעיקר בשל תגובותיו המפורטות והרהוטות בתחומי ידע רבים. עם זאת, הדיוק העובדתי המשתנה של הצ'אטבוט היה לחיסרון משמעותי שלו. בעקבות השקת ChatGPT שוויה של OpenAI הוערך בכ-29 מיליארד דולר, נכון לראשית 2023.
הצ'אטבוט בגרסתו החופשית בנוי על מודל GPT-4o. בנוסף, לצ'אטבוט קיימת גרסה הבנויה על המודל המשופר GPT-4, אשר יצאה לאור ב-14 במרץ 2023, וזמינה בתשלום במסגרת מינוי ChatGPT Plus.
אימון

ChatGPT הוא חלק ממשפחת מודלי השפה GPT. הוא אומן בתהליך המכונה "כוונון עדין" (Fine-tuning), השייך לתחום העברת הלמידה (Transfer learning), על בסיס מודל השפה GPT-3.5, גרסה משופרת של מודל GPT-3 של OpenAI.
במסגרת תהליך הכוונון העדין שולבו הן למידה מונחית (למידת פתירת בעיות על בסיס מאגר גדול של דוגמאות "פתורות") והן למידת חיזוק (שבבסיסה השלמת משימות ולמידה באמצעות תגמולים), בטכניקה הנקראת למידת חיזוק ממשוב אנושי (RLHF). במסגרת שתי השיטות נעשה גם שימוש במאמנים אנושיים כדי לשפר את ביצועי המודל. במסגרת שיטת הלמידה המונחית, הוזנו למודל שיחות בהן המאמנים גילמו את שני הצדדים: המשתמש והעוזר הווירטואלי המבוסס על בינה מלאכותית. במסגרת שיטת למידת החיזוק, מאמנים אנושיים דירגו לראשונה את התגובות שהמודל יצר בשיחה קודמת. דירוגים אלה שימשו ליצירת "מודלי תגמול" (Reward models), שהמודל כוונן עוד יותר על ידיהם, כך שלפני שהמודל יפלוט תוצאה, הוא יבחר את התוצאה שתביא ל"תגמול" הגבוה ביותר (על בסיס הדירוג שניתן). זאת, תוך שימוש במספר איטרציות של Proximal Policy Optimization (PPO), משפחת אלגוריתמי למידת חיזוק חסרי-מודל של OpenAI. אלגוריתמים אלה נחשבים חסכוניים ביחס לאלגוריתמי TRPO, והם מבטלים רבות מהפעולות היקרות (מבחינה חישובית) בביצועיהם המהירים. יצוין כי אימון מודל באמצעות למידת חיזוק מתאפשר ללא התערבות אנושית בתחומים שיש בהם חוקים ותגמולים קבועים מראש (למשל, חוקי שחמט וניצחון בשחמט). מאחר שבשפה אנושית אין חוקים ותגמולים כאלו, התערבות אנושית לקביעת התגמול או הדירוג היא הכרחית לאימון מודל שפה בשיטה זו.
בתחילה אומנו המודלים בשיתוף פעולה עם חברת מיקרוסופט ועל תשתית מחשוב-העל שלהם, Azure, אשר פעלה על מעבדים גרפיים מתוצרת חברת Nvidia. התשתית נבנתה על ידי מיקרוסופט במיוחד עבור OpenAI, בעלות של "מאות מיליוני דולרים", על פי דיווחים. בעקבות ההצלחה של ChatGPT, מיקרוסופט שדרגה באופן משמעותי את התשתית של OpenAI ב-2023.
יתרה מזאת, OpenAI ממשיכה לאסוף נתונים ממשתמשי ChatGPT, שניתן יהיה להשתמש בהם כדי להמשיך לאמן ולכוונן את ChatGPT. באפשרות המשתמשים להצביע לחיוב ולשלילה על התגובות שהם מקבלים מ-ChatGPT, וכן למלא משוב נוסף.
השקה כשירות

ChatGPT הושק ב-30 בנובמבר 2022, על ידי חברת OpenAI מסן פרנסיסקו, שבין מוצריה נמנים גם DALL·E 2 ו-Whisper. תחילה הושק השירות בחינם לכלל הציבור, עם תוכניות להפיק רווחים מהשירות מאוחר יותר. ב-5 בדצמבר 2022, OpenAI העריכה כי ל-ChatGPT כבר היו יותר ממיליון משתמשים. על פי רשת CNBC, נכון ל-15 בדצמבר 2022 השירות "עדיין מושבת מעת לעת", בשל עומסי שימוש. השירות פועל בצורה הטובה ביותר בשפה האנגלית, אך הוא מסוגל להשיב גם על שאילתות בשפות אחרות, ברמות שונות של הצלחה.
על פי סקוט אהרונסון (אנ'), חוקר אורח ב-OpenAI, החברה עדיין עובדת על הוספת סימן מים דיגיטלי (אנ') למערכות ייצור הטקסט שלה, כדי להיאבק בשימוש זדוני בשירותיה לשם גניבה אקדמית או למטרות ספאם. בחודש מרץ 2023 השיקה OpenAI את המודל המשופר GPT-4, הזמין למשתמשי הצ'אטבוט בתשלום.
ביקורות > ביקורות חיוביות

עם השקתו, ChatGPT זכה לביקורות חיוביות בדרך כלל; הניו יורק טיימס כינה אותו "צ'אטבוט הבינה המלאכותית הטוב ביותר ששוחרר אי פעם לקהל הרחב". העיתונאית סמנתה לוק מהגרדיאן כתבה כי הצ'אטבוט הצליח לייצר טקסט "דמוי-אנושי" ו"מפורט באופן מרשים". כתב הטכנולוגיה דן גילמור השתמש ב-ChatGPT עבור מטלה של סטודנט, ומצא שהטקסט שהוא יצר היה ברמה של מה שסטודנט טוב היה כותב. הוא סבר כי "לאקדמיה יש כמה בעיות רציניות מאוד להתמודד איתן". אלכס קנטרוביץ מהמגזין "סלייט" שיבח את ChatGPT על כך שדחה שאלות הקשורות לגרמניה הנאצית, בהן הטענה כי "אדולף היטלר בנה כבישים מהירים בגרמניה", טענה שנוגעת למידע על השימוש של גרמניה הנאצית בעבודות כפייה.
במאמר "פריצות הדרך של השנה" של "האטלנטיק" לשנת 2022, דרק תומפסון כלל את ChatGPT כדוגמה ל"התפרצות הבינה המלאכותית היוצרת" אשר "עשויה לשנות את דעתנו לגבי כיצד אנחנו עובדים, כיצד אנחנו חושבים, ומהי באמת היצירתיות האנושית".
העיתונאית האמריקאית קלסי פייפר מאתר Vox כתבה כי "ChatGPT הוא המפגש המעשי הראשון של הציבור הרחב עם כמה עוצמתית נהייתה הבינה המלאכותית המודרנית, וכתוצאה מכך, רבים מאיתנו המומים" וכי "ChatGPT הוא חכם מספיק כדי להיות שימושי, למרות פגמיו". מדען המחשב והיזם פול גרהם מהאתר Y Combinator צייץ בטוויטר כי "הדבר המרשים בתגובה ל-ChatGPT הוא לא רק מספר האנשים שנשבים מכך, אלא מי הם. אלה לא אנשים שמתרגשים מכל דבר חדש ונוצץ. ברור שמשהו גדול קורה". אילון מאסק כתב כי "ChatGPT מפחיד בכמה שהוא טוב. אנחנו לא רחוקים מבינה מלאכותית חזקה בצורה מסוכנת". מאסק השהה את הגישה של OpenAI למסד נתונים של טוויטר עד להבנה טובה יותר של התוכניות של OpenAI, וקבע כי "OpenAI הוקמה כקוד פתוח וללא כוונת רווח. שני אלה עדיין לא נכונים". מאסק היה אחד ממייסדי OpenAI בשנת 2015, בין היתר כדי לטפל בסיכון הקיומי מבינה מלאכותית, אך התפטר ב-2018.
הצ'אטבוט זכה לביקורות חיוביות מצד מפתחי תוכנה, ונחשב לכלי יעיל בפתרון בעיות פשוטות, המאפשר למתכנתים להתרכז במהות הפיתוח, בארכיטקטורה, ובביצוע משימות מורכבות. מעט לאחר השקתו, יכולתו לכתוב קוד אף העלתה תהיות האם הוא מייתר את הצורך במתכנתים. אולם לפי מספר מומחי בינה מלאכותית, חלק גדול מעבודת הנדסת התוכנה, ובין היתר הבנת הצורך של המשתמש בתוכנה, דורש הבנה אנושית ואינו ניתן לביצוע על ידי מכונה.
ביקורות > ביקורות שליליות וחששות

במאמר דעה מדצמבר 2022, הכלכלן האמריקאי פול קרוגמן כתב ש-ChatGPT ישפיע על הביקוש לעובדי מידע. ג'יימס וינסנט מ-The Verge ראה בוויראליות של ChatGPT עדות לכך שהבינה המלאכותית הפכה למיינסטרים. עיתונאים שונים ציינו את הנטייה של ChatGPT להתנהגות של "הזיה" (Hallucination). מייק פרל מאתר Mashable בחן את ChatGPT בגרסה 3.5 עם מספר שאלות. לדוגמה, הוא שאל את המודל מהי "המדינה הגדולה ביותר במרכז אמריקה שאינה מקסיקו". ChatGPT ענה "גואטמלה", בעוד שהתשובה הנכונה היא ניקרגואה. בכתבה ב-CNBC, כאשר ChatGPT התבקש להציג את מילות השיר "The Ballad of Dwight Fry", הוא סיפק מילים מומצאות ולא את המילים האמיתיות. ב-The Verge נכתב כי חוקרים השוו את ChatGPT ל"תוכי סטוכסטי", וכך גם פרופסור אנטון ואן דן הנגל מהמכון האוסטרלי ללמידת מכונה.
הכלכלן טיילר קאון (אנ') הביע חשש בנוגע להשפעותיה על הדמוקרטיה, תוך שהוא מציין כי אנשים יוכלו לשלוח תגובות אוטומטיות בניסיון להשפיע על תהליך קבלת ההחלטות בנוגע לתקנות חדשות. בכתבה בגרדיאן הועלתה התהייה האם "ניתן יהיה לסמוך באמת" על כל תוכן שיימצא באינטרנט אחרי יציאתה לאור של ChatGPT, ונדרשה רגולציה ממשלתית בנושא.
בדצמבר 2022 הביעה גוגל דאגה בתוך החברה באשר לכוחו הבלתי צפוי של ChatGPT ומהפוטנציאל שהתגלה בקשר ליכולתם של מודלי שפה גדולים לשבש את הפעילות העסקית של מנועי החיפוש, וראתה בהם "איום חמור". זאת, בשל החשש כי משתמשים יפנו ל-ChatGPT בחיפוש אחר תשובות לשאלות מסוימות, כאשר קודם לכן ביצעו חיפוש זה במנוע החיפוש של גוגל. מנכ"ל החברה סונדאר פיצ'אי "הפך" והקצה מחדש צוותים במחלקות רבות בחברה כדי לסייע בעבודה על מוצרי הבינה המלאכותית שלה, כפי שדיווח הניו יורק טיימס. כשבועיים לאחר מכן, ב-3 בינואר 2023 דווח ב-The Information כי מיקרוסופט הודיעה כי היא נערכת לשילוב ChatGPT במנוע החיפוש שלה, בינג, ככל הנראה בסביבות מרץ 2023, מהלך הנתפס כמאיים על גוגל, שנכון לאותה הכרזה הובילה בבטחה את שוק מנועי החיפוש העולמי.
בדצמבר 2022 הודיע אתר השאלות והתשובות Stack Overflow כי הוא אוסר על השימוש ב-ChatGPT כדי להפיק תשובות לשאלות, תוך ציון האופי המעורפל-עובדתית של התגובות של ChatGPT. בינואר 2023, הוועידה הבין-לאומית ללמידת מכונה (אנ') אסרה על כל שימוש בלתי מתועד ב-ChatGPT או במודלי שפה גדולים אחרים ליצירת טקסט כלשהו למסמכים שיוגשו.
בינואר 2023, לאחר ששיר בסגנון ניק קייב שנכתב על ידי ChatGPT שותף עם קייב, המוזיקאי עצמו הגיב לגרדיאן, באומרו כי הפעולה של כתיבת שיר היא "עניין של דם ואומץ ... שדורש ממני משהו כדי ליזום את הרעיון החדש והרענן. הוא דורש את האנושיות שלי". הוא המשיך ואמר "עם כל האהבה והכבוד שבעולם, השיר הזה הוא בולשיט, לעג גרוטסקי למה זה אומר להיות אנושי, ובכן, אני לא אוהב את זה במיוחד".
ביקורות > השלכות על אבטחת סייבר

חברות רבות, בהן Check Point Research, חטיבת המחקר של חברת אבטחת המידע הישראלית-אמריקאית צ'ק פוינט, ציינו כי ChatGPT מסוגל לכתוב תוכנות זדוניות והודעות דיוג (פישינג), במיוחד תוך שילוב מודל הבינה המלאכותית OpenAI Codex. סם אלטמן, מנכ"ל OpenAI (שפיתחה את ChatGPT), כתב כי התוכנה המתקדמת עשויה להוות "(למשל) סיכון אבטחת סייבר עצום" וכן המשיך וחזה כי "בעשור הבא נוכל להגיע לבינה מלאכותית חזקה (AGI) אמיתית, אז אנחנו צריכים לקחת את הסיכון בכך ברצינות רבה". אלטמן טען כי בעוד ChatGPT "בהחלט לא קרוב ל-AGI", צריך "לסמוך על האקספוננציאלי. במבט לאחור שטוח, במבט קדימה אנכי".
ביקורות > השלכות על החינוך

ליישום של ChatGPT וכלים בחינוך השפעות חיוביות וגם אתגרים. מצד אחד, ChatGPT תומך בצורה חיובית בתהליך ההוראה-למידה על ידי כך שהוא משמש מסייע לחונכים ומדריכים, מעשיר ומיעל הפקת חומריי הוראה/צידה, מתפקד כמורה וירטואלי לתלמידים לצורך מענה על שאלות, ומאפשר שיתוף הפעולה בין לומדים. יכולתו של ChatGPT ליצור תגובות דמויות אנושיות, מגובשות ואינפורמטיביות, שהופך ממקמת אותו אותו ככלי עזר בעל ערך בתחומי ידע רבים ושונים.
במוסדות להשכלה גבוהה במיוחד, ChatGPT מציב אתגרים למיומנויות של למידה והערכה. יכולותיו עשויות להפחית את האפקטיביות של שיטות למידה והערכה מסורתיות, במיוחד בתחומים הדורשים מהלומדים לכתוב טקסט, כגון כתיבת עבודות תזה או עבודות מחקר על ידי סטודנטים. שימוש בכלי עלול לפגום בפיתוח מיומנויות חשיבה כמו חשיבה ביקורתית, מיומנויות אנליטיות וחשיבה יצירתית שלא ניתן לפתח על ידי שימוש בבינה מלאכותית.
ביקורות > השלכות על החינוך > יתרונות ואתגרים

יכולת של ChatGPT להציג מידע שגוי או מזויף שיראה נכון, עלול לערער את היושרה האקדמית.
סטיבן מארש כתב באטלנטיק כי השפעתו של ChatGPT על האקדמיה, ובפרט על מאמרי קבלה (אנ'), טרם הובנה. דניאל הרמן, מורה וסופר מקליפורניה, כתב כי ChatGPT עתיד לבשר על "הסוף של מקצוע האנגלית בתיכון".
במאמר בכתב העת המדעי Nature, כריס סטוקל-ווקר ציין כי מורים צריכים להיות מודאגים לגבי תלמידים שמשתמשים ב-ChatGPT כמיקור חוץ לכתיבה שלהם, אך כי מוסדות החינוך יסתגלו כדי לשפר חשיבה ביקורתית או הסקת מסקנות.
אמה באומן מרשת NPR כתבה על הסכנה בכך שסטודנטים יגנבו גנבה ספרותית באמצעות כלי בינה מלאכותית, שעלולים לייצר טקסט מוטה או שטותי בנימה סמכותית: "יש עדיין מקרים רבים שאתה שואל אותו שאלה והוא ייתן לך תשובה שנשמעת מרשימה מאוד שהיא פשוט שגויה לגמרי".
ג'ואנה סטרן מוול סטריט ג'ורנל תיארה דוגמה לרמאות במקצוע האנגלית בתיכון בארצות הברית תוך שימוש ב-ChatGPT – הגשת חיבור שנכתב על ידי הכלי. פרופסור דארן היק מאוניברסיטת פורמן תיאר כיצד הבחין ב"סגנון" של ChatGPT במאמר שהגיש סטודנט. גלאי-GPT מקוון העלה כי קיימת סבירות של 99.9% שהמאמר נוצר על ידי מחשב, אך להיק לא הייתה הוכחה מוצקה לכך. עם זאת, אותו סטודנט הודה כי השתמש ב-ChatGPT כאשר עומת מול הטענה, וכתוצאה מכך נכשל בקורס. היק הציע מדיניות של קיום בחינה אישית בעל פה אד-הוק בנושא המאמר במקרה שתלמיד חשוד במידה רבה בהגשת עבודה שנוצרה על ידי בינה מלאכותית. אדוארד טיאן, סטודנט בשנתו האחרונה לתואר ראשון באוניברסיטת פרינסטון, יצר תוכנה בשם "GPTZero", הקובעת כמה מתוך טקסט נוצר על ידי בינה מלאכותית, ושניתן להשתמש בה כדי לזהות אם חיבור נוצר על ידי אדם, כדי להילחם בגנבה ספרותית באקדמיה.
ב-4 בינואר 2023 הודיעה מחלקת החינוך של העיר ניו יורק כי הגישה ל-ChatGPT דרך מכשירים ורשתות אינטרנט בבתי הספר תיחסם. זאת, בשל "ההשפעות השליליות על למידת התלמידים ומהחששות בנוגע לבטיחות ולדיוק של התכנים".
ביקורות > ביקורת על תיוג התוכן

בכתבה של העיתון הבריטי הטיימס נחשף כי במסגרת סינון התוכן הפוגעני (התעללות מינית, אלימות וגזענות) מהפלט של ChatGPT,‏ OpenAI שילמה פחות מ-2 דולר לשעה לעובדים קנייתים, אוגנדים והודים כדי לתייג תוכן כזה, כדי לאמן את המודל. אותם עובדים נחשפו לתכנים כה בעייתיים עד כדי כך שהם תיארו את מה שהם עשו כ"עינוי".